text: [{"text_idx": "#000001", "text": "Fra\u0301 natu\u0301rligum r\u00e6ttindum til mannar\u00e6ttindi"}, {"text_idx": "#000002", "text": "Einki fangar andan i\u0301 upply\u0301singarti\u0301\u00f0ini betri enn John Locksa a\u0301sko\u00f0an, at \u201creason... teaches all Mankind... that being all Equal and Independent, no one ought to Harm another in his Life, Health, Liberty, or Posseessions\u201d."}, {"text_idx": "#000003", "text": "A\u0301 sama ha\u0301tt sum Galileo bru\u0301kti skynsemi at grei\u00f0a fra\u0301, at j\u00f8r\u00f0in er i\u0301 ringra\u0301s um so\u0301lina, bru\u0301kti Locke skynsemi at grei\u00f0a fra\u0301, at vit mugu lata ta\u00f0 go\u0301\u00f0a samfelagi\u00f0 upp i\u0301 hendurnar a\u0301 eini skynsemishugsandi manna\u00e6tt."}, {"text_idx": "#000004", "text": "I\u0301 meiri enn 300 a\u0301r hava vit s\u00e6\u00f0 tru\u0301nna uppa\u0301 skynsemi sum motorurin i\u0301 menniskjuligari menning i\u0301 vesturheiminum. Men seinnu a\u0301rini hevur skynsemi veri\u00f0 fyri alsamt fleiri a\u0301lopum grunda\u00f0 a\u0301 ein diskurs, sum ikki pri\u0301sar skynsemi, men innliving og umsorgan."}, {"text_idx": "#000005", "text": "Henda ho\u0301ttan i\u0301mo\u0301ti skynsemi er vor\u00f0i\u00f0 eitt ey\u00f0kenni fyri mannar\u00e6tindar\u00f8rsluna. Hon partrolar eftir offrum, hon kann f\u00f8la vi\u00f0. Og ta\u0301 fyrst funnin, i\u0301\u00f0an, ta\u0301 skal bert eitt eiti av hugflogi til fyri at gera ta\u00f0, hesi \u00e6tlandi offur, i\u00f0 li\u0301\u00f0a av onkrum, um til ein mannar\u00e6tt samb\u00e6rt lo\u0301g."}, {"text_idx": "#000006", "text": "Nu\u0301 a\u0301 d\u00f8gum ro\u0301pa fo\u0301lk \u201cmannar\u00e6ttindi\u201d um \u00f8ll ver\u00f0sins vi\u00f0urskifti. Me\u00f0an fangar ro\u0301pa um mannar\u00e6tt at atkv\u00f8\u00f0a, ro\u0301pa d\u00f8mdir innflytarir um mannar\u00e6tt til familjuli\u0301v. Og almannaklientar um \u00f8kta v\u00e6lfer\u00f0. Nu\u0301 a\u0301 d\u00f8gum ro\u0301pa fo\u0301lk um mannar\u00e6tt at giftast og onganti\u0301\u00f0 at ver\u00f0a s\u00e6rd av n\u00f8krum, onkur sigur ella skrivar. Eg kundi hildi\u00f0 a\u0301."}, {"text_idx": "#000008", "text": "\u201cHv\u00f8r kann finnast at mannar\u00e6ttindum?\u201d spyr koalitio\u0301nin av mannar\u00e6ttinda-idealistum. Men hesin sekuleri a\u0301tru\u0301na\u00f0ur i\u0301 hesi ikki s\u00f8rt apolitisku ti\u0301\u00f0 krevur n\u00e6rri kanning. Kanning av kjarnini i\u0301 hesum mannar\u00e6ttinda-ro\u0301pum. Eins og Kirsten Sellars vi\u0301sir a\u0301 i\u0301 The Rise and Rise of Human Rights, er eitt uppa\u0301hald um, at tey, i\u00f0 krevja, hava ein lo\u0301gligan r\u00e6tt til okkurt fra\u0301 landinum. At mannar\u00e6ttindi byggja a\u0301 \u201cthe Need to Protect Man from Himself\u201d, i\u00f0 b\u00e6\u00f0i er mannminkandi og o\u0301liberalt i\u0301 si\u0301ni ovurumsorgan. Og at tey hava barst meiri fyri s\u00e6r sja\u0301lvum enn teimum, tey siga seg hava barst fyri. Hvat er nokkso nasadjarvt at siga, men gevur einum a\u0301leikandi samleikapolitikki skyldina."}, {"text_idx": "#000009", "text": "Kanska, kanska ikki. Men til tess tru\u0301liga at skilja hetta, er ney\u00f0ugt at geva s\u00e6r far um grundleggjandi munin millum mannar\u00e6ttindi og natu\u0301rlig r\u00e6ttindi. Hesi hava si\u0301n uppruna i\u0301 enskum, evropeiskum og amerikonskum h\u00f8vundum sosum John Locke, Immanuel Kant, Alexis de Tocqueville og Thomas Jefferson. Teirra hugskot skaptu gro\u0301\u00f0rarli\u0301kindi fyri einum intellektuellum hugbur\u00f0i, i\u00f0 loyvdi vesturlendskum demokratium at koma fyri seg. Men i\u0301 mun til mannar\u00e6ttindi, i\u00f0 komu seinni, kravdu natu\u0301rlig r\u00e6ttindi eittans fra\u0301 landinum. \u00d8kt fr\u00e6lsi. Hesir talsmenn vo\u0301ru a\u0301huga\u00f0ir i\u0301 at avmarka landsins a\u0301virkan, solei\u00f0is at demokratii\u00f0 kundi blo\u0301ma til frama fyri einstaklingum og samfelagnum."}, {"text_idx": "#000010", "text": "Sja\u0301lvt um or\u00f0i\u00f0 r\u00e6ttindi kemur fyri i\u0301 \u201cnatu\u0301rlig r\u00e6ttindi\u201d og \u201cmannar\u00e6ttindi\u201d eru hugt\u00f8kini o\u0301sigiliga ymisk. Ta\u00f0 eina vil minka um ta makt, landi\u00f0 hevur, me\u00f0an hitt vi\u0301\u00f0ka um maktina. Me\u00f0an natu\u0301rlig r\u00e6ttindi leita eftir fr\u00e6lsi fra\u0301 stjo\u0301rnarvaldinum, leita mannar\u00e6ttindi eftir verju og stu\u00f0uli fra\u0301 sama valdi."}, {"text_idx": "#000011", "text": "Uppaftur ta\u00f0 er umra\u0301\u00f0andi at fata, at har natu\u0301rlig r\u00e6ttindi gj\u00f8rdu demokratii\u00f0 m\u00f8guligt, gelda mannar\u00e6ttindi ta\u00f0, og at ta\u00f0 bert kann gangast demokratiinum v\u00e6l, um tri\u0301ggjar treytir ver\u00f0a loknar:"}, {"text_idx": "#000012", "text": "At menniskja\u00f0 ver\u00f0ur fata\u00f0 sum skynsamt at vera\nAt landi\u00f0 dugir at sty\u0301ra s\u00e6r\nAt politikkur er o\u0301heftur av l\u00f8gfr\u00f8\u00f0isligum avmarkingum"}, {"text_idx": "#000013", "text": "Mannar\u00e6ttinda-i\u0301dna\u00f0urin vil trey\u00f0ugt kennast vi\u00f0 omanfyrinevnda. Men ta\u00f0 svitast so ikki, at natu\u0301rlig r\u00e6ttindi a\u0301seta, at hv\u00f8r treyt s\u00e6r er avgerandi fyri einum v\u00e6lskipa\u00f0um demokratii. Mannar\u00e6ttindi, hinvegin, a\u0301seta, at me\u00f0an fyrsta treytin er o\u0301gj\u00f8rlig, eru tv\u00e6r t\u00e6r n\u00e6stu o\u0301ynskiligar."}, {"text_idx": "#000014", "text": "Henda skilna\u00f0, eri eg bangin um, hevur Amnesty International, fyri \u00f8llum si\u0301num go\u0301\u00f0vilja og go\u0301\u00f0a arbei\u00f0i, aldri heilt skilt. Sja\u0301lvt ikki eftir 70 a\u0301rum \u2013 og, eftir mi\u0301num tykki, aldri minni enn nu\u0301."}, {"text_idx": "#000015", "text": "Les fleiri huglei\u00f0ingar um mannar\u00e6ttindi HER"}, {"text_idx": "#000017", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000018", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000019", "text": "Tu\u0301 kann lesa meria um okkara cookies i\u0301 stillingunum her."}, {"text_idx": "#000020", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000021", "text": "Hetta eru ney\u00f0ugar cookies sum gera teir grundleggjandi stillingar a\u0301 heimasi\u0301\u00f0uni, so at allar funkur virka sum t\u00e6r skulu. Ta\u00f0 ber ikki til at fra\u0301velja hesi farspor."}, {"text_idx": "#000022", "text": "Um tu\u0301 fra\u0301biir t\u00e6r hesar cookies, kann tu\u0301 koma u\u0301t fyri at einkultar funkur ikki virka sum t\u00e6r skulu."}, {"text_idx": "#000024", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000025", "text": "Vinarliga loyv ney\u00f0ugar cookies a\u0301\u00f0renn so vit kunnu goyma ti\u0301nar stillingar!"}, {"text_idx": "#000026", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]